खबौनी

खबौनी (जेकरा ठेकुआ, ठोकनी, आरो खजुरियो कहलो जाय छे), एगो रंग के मिठाय छे जे भारतीय महाद्वीप सें छे, ई बिहार, उत्तर प्रदेश आरो नेपाल के तेराई इलाका म खूब नामचीन छे। ई मिठाय काय सदी पुरानो छे आरो नस्ता रंग खयलो जाय छे। छठ पूजा घरी हेकरा एगो परसाद मानी क बनैलो जाय छे, सूरज भगवान के चढ़यलो जाय छे, आरो खयलो जाय छे। हेकरा बोर पूजा म भी परसाद चढ़यलो जाय छे। 

 खबौनी बनवे क बिधी 
खबौनी गहूम केरो आटा, चाशनी, आरो घी से बनैलो जाय छे। कभू कभू चिन्नी क जगह पर गुड़ो देलो जाय छे। ई तिनियो चीज के सानी फेर होकरा म स्वाद बढ़वे लेली इलायची भी देलो जाय छे। खबौनी म डिजेन दिये लेली एगो लकड़ी क साँचा होवे छे।  फेरु ई सानलों आटा के घी म तरी दय छे। तरला घरी ई लचपच होवे छे, बादोम कड़ा होय जाय छे। हेकरा जमा करी क बादोम खाय जालो पारे।  

जहिया खबौनी पूजा लेली बने छे तहिया हेकरा एगो अलग पूजा क कोठरी म पकयलो जाय छे, काहे की हेकरा सुद्ध होना जोर्री होवे छे।